Official Journal L 043 , 17/02/1990 P. 0022 - 0025

Finnish special edition: Chapter 3 Volume 32 P. 0041

Swedish special edition: Chapter 3 Volume 32 P. 0041



Komisijas Regula (EEK) Nr. 410/90 (1990. gada 16. februāris), ar ko nosaka kvalitātes standartus kivi EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1972. gada 18. maija Regulu (EEK) Nr. 1035/72 par augļu un dārzeņu tirgus kopīgo organizāciju1, kurā jaunākie grozījumi izdarīti ar Regulu (EEK) Nr. 1119/892, un jo īpaši tās 2. panta 2. punktu, tā kā Regulas (EEK) Nr. 1035/72 1. pielikums, kurā ir uzskaitīti produkti, ko patērētājam piegādā svaigus un kam jāatbilst kvalitātes standartiem, ir papildināts ar Padomes Regulu (EEK) Nr. 1010/893, pievienojot kivi; tā kā tādēļ šim produktam jānosaka kvalitātes standarti; tā kā, piemērojot minētos standartus, no tirgus būtu jāaizņem neapmierinošas kvalitātes produkti, jāpielāgo ražošana tā, lai apmierinātu patērētāju prasības un atvieglotu tirdzniecības attiecības, ievērojot godīgas konkurences nosacījumus, tādējādi palīdzot padarīt produkciju konkurētspējīgāku; tā kā minētie standarti ir piemērojami visos tirdzniecības posmos; tā kā transportēšana lielos attālumos, glabāšana ilgāk par noteikto laiku un pārkraušanas darbības var izraisīt produktu bojāšanos to bioloģisko procesu vai spējas ātri bojāties dēļ; tā kā šāda bojāšanās būtu jāņem vērā, piemērojot standartus tirdzniecības posmos, kas seko nosūtīšanai; tā kā "ekstra" šķiras produkti jāizvēlas un jāiesaiņo īpaši rūpīgi, būtu jāņem vērā vienīgi svaiguma un turgescenceszudums; tā kā šajā regulā paredzētie pasākumi saskan ar Augļu un dārzeņu pārvaldības komitejas atzinumu, IR PIEŅĒMUSI ŠO REGULU. 1. pants Kvalitātes standarti kivi, kas atbilst KN kodam 0810 90 10, ir norādīti šīs regulas pielikumā. Šos standartus piemēro visos tirdzniecības posmos saskaņā ar nosacījumiem, kas paredzēti Regulā (EEK) Nr. 1035/72. Tomēr posmos, kas seko nosūtīšanai, atļautas šādas pielaides: - neliels svaiguma un turgescences zudums, - produktiem, kas nav "ekstra" šķiras produkti, - nelielas izmaiņas bioloģiskās attīstības un ātras bojāšanās dēļ. 2. pants Šī regula stājas spēkā 1990. gada 1. oktobrī. Šī regula uzliek saistības kopumā un ir tieši piemērojama visās dalībvalstīs. Briselē, 1990. gada 16. februārī Komisijas vārdā Komisijas loceklis Ray Mac Sharry PIELIKUMS KVALITĀTES STANDARTS KIVI I. PRODUKTA DEFINĪCIJA Šis standarts attiecas uz kivi (pazīstams arī kā "aktinīdija") šķirņu augļiem, kas atvasināti no Actinidia chinensis (Planch.) vai Actinidia deliciosa (A. Chev., C. F., Liang un A. R. Ferguson) un patērētājam piegādāti svaigi, šeit neiekļaujot rūpnieciskai pārstrādei paredzētus kivi. II. NOTEIKUMI ATTIECĪBĀ UZ KVALITĀTI Standarta mērķis ir noteikt kvalitātes prasības kivi pēc to apstrādes un iesaiņošanas. A. Obligātās prasības Ievērojot īpašus noteikumus attiecībā uz katru šķiru un pieļaujamās pielaides, visu šķiru kivi jābūt: - veseliem (bet bez kātiņiem), - nebojātiem; produktus, ko skārusi puve vai kas sabojājušies tā, ka kļuvuši nederīgi patēriņam, neizmanto, - tīriem, praktiski bez jebkādiem redzamiem svešķermeņiem, - pietiekami cietiem: ne mīkstiem vai sažuvušiem, vai uzbriedušiem, - labi izveidotiem; nav pieņemami divi vai vairāki saauguši augļi, - praktiski bez kaitēkļiem, - praktiski bez bojājumiem, ko izraisījuši kaitēkļi, - bez pārliecīga ārējā mitruma, - bez svešas izcelsmes smaržas un/vai garšas. Kivi jābūt pietiekami gataviem un nobriedušiem1. Stāvoklim jābūt tādam, lai tos varētu: - transportēt un pārkraut, kā arī - apmierinošā stāvoklī nogādāt galamērķī. B. Klasifikācija Kivi klasificē trīs šķirās, kas noteiktas tālāk. i) "Ekstra" šķira Šīs šķiras kivi jābūt augstākā labuma. Tiem jābūt labi attīstītiem un tādā krāsā, kas raksturīga attiecīgajai šķirnei. Tiem jābūt bez bojājumiem, izņemot ļoti nelielus virspusējus bojājumus, ar nosacījumu, ka tas neietekmē produkcijas kvalitāti un vispārējo izskatu vai izskatu iepakojumā. ii) I šķira Šīs šķiras kivi jābūt labas kvalitātes. Tiem jābūt cietiem un mīkstumam jābūt pilnīgi veselam. Tiem jāpiemīt šķirnei raksturīgām īpašībām. Tomēr ir pieļaujami šādi nelieli bojājumi, ja tie neietekmē produkta kopējo izskatu, kvalitāti, uzglabāšanas kvalitāti un izskatu iepakojumā: - nelielas formas izmaiņas (bet nav uzbriedumu vai anomāliju), - nelielas nokrāsas izmaiņas, - virspusēji mizas bojājumi, ar nosacījumu, ka kopējā bojātā virsma nepārsniedz 1 cm2, - neliela "Heivorda zīme" garenisku svītru veidā un bez novirzes. iii) II šķira Šajā šķirā ietilpst kivi, ko nevar pieskaitīt augstākajām šķirām, bet kas atbilst iepriekš precizētajām obligātajām prasībām. Auglim jābūt pietiekami cietam un mīkstumam nedrīkstētu būt redzami nekādi nopietni bojājumi. Ir pieļaujami šādi bojājumi ar noteikumu, ka kivi saglabā tiem raksturīgās īpašības attiecībā uz kvalitāti, uzglabāšanas kvalitāti un noformējumu: - formas izmaiņas, - nokrāsas izmaiņas, - mizas bojājumi nelielu aizvilkušos iegriezumu veidā vai rētaini/noskrambāti audi, ar nosacījumu, ka kopējā bojātā virsma nepārsniedz 2 cm2, - dažas izteiktākas "Heivorda zīmes" ar nelielu novirzi, - nedaudz saspiesti. III. NOTEIKUMI ATTIECĪBĀ UZ KLASIFICĒŠANU PĒC LIELUMA Lielumu klasificē pēc augļa masas. Minimālā masa "ekstra" šķirai ir 90 grami, I šķirai - 70 grami un II šķirai - 65 grami. Starpība starp lielākā un mazākā augļa masu vienā iepakojumā nedrīkst pārsniegt: - 15 gramus augļiem, kuru masa ir mazāka par 85 gramiem, - 20 gramus augļiem, kuru masa ir starp 85 un 120 gramiem, - 30 gramus augļiem, kuru masa ir 120 grami vai vairāk. IV. NOTEIKUMI ATTIECĪBĀ UZ PIELAIDĒM Katrā iesaiņojumā ir pieļaujamas pielaides attiecībā uz kvalitāti un izmēru tiem produktiem, kas neatbilst norādītās šķiras prasībām. A. Kvalitātes pielaides i) "Ekstra" šķira Pēc skaita vai masas 5 % kivi, kas neatbilst šķiras prasībām, bet atbilst I šķiras prasībām vai izņēmuma kārtā nepārsniedz minētās šķiras pielaides. ii) I šķira Pēc skaita vai masas 10 % kivi, kas neatbilst šķiras prasībām, bet atbilst II šķiras prasībām vai izņēmuma kārtā nepārsniedz minētās šķiras pielaides. iii) II šķira Pēc skaita vai masas 10 % kivi, kas neatbilst ne šķiras prasībām, ne obligātajām prasībām, izņemot produktus, ko skārusi puve vai jebkurš cits bojājums, kā dēļ tie nav derīgi lietošanai pārtikā. B. Izmēra pielaides Attiecībā uz visām šķirām: Pēc skaita vai masas 10 % kivi, kas neatbilst prasībām attiecībā uz minimālās masas un/vai izmēra norādīto diapazonu. Tomēr augļu izmēram jābūt iespējami tuvākam norādītajam lielumam, un mazākā masa "ekstra" šķirai ir 85 grami, I šķirai - 67 grami un II šķirai - 62 grami. V. NOTEIKUMI ATTIECĪBĀ UZ NOFORMĒJUMU A. Vienveidība Katra iesaiņojuma saturam jābūt vienveidīgam un jāsatur tikai vienas izcelsmes, šķirnes un kvalitātes kivi. Katra iesaiņojuma satura redzamajai daļai jābūt raksturīgai visam saturam. B. Iepakojums Kivi jābūt iesaiņotiem tā, lai produkts būtu pienācīgi aizsargāts. Materiāliem, ko izmanto iesaiņojuma iekšpusē, jābūt jauniem, tīriem un tādas kvalitātes, kura ļauj pasargāt produktu no jebkādiem ārējiem vai iekšējiem bojājumiem. Materiālus un jo īpaši papīru vai zīmogus ar tirdzniecības specifikācijām atļauts izmantot ar noteikumu, ka iespiešana vai marķēšana ir veikta ar netoksisku tinti vai līmi. Iesaiņojumam jābūt bez jebkādiem piemaisījumiem. "Ekstra" šķiras augļi viens no otra jānovieto atsevišķi un vienā kārtā. VI. NOTEIKUMI ATTIECĪBĀ UZ MARĶĒŠANU Uz katra iepakojuma jābūt šādai informācijai, kas uzrakstīta uz vienas iepakojuma puses, ir salasāma, neizdzēšami marķēta un redzama no ārpuses. A. Identifikācija Fasētājs un/vai izplatītājs Nosaukums un adrese vai oficiāli izsniegts vai pieņemts kods B. Produkcijas veids - "Kivi" un/vai "Aktinīdijas", ja saturs no ārpuses nav redzams, - šķirnes nosaukums (nav obligāts). C. Produkcijas izcelsme Izcelsmes valsts un pēc izvēles apgabals, kur produkts audzēts, vai valsts, reģionālais vai vietējais ģeogrāfiskais nosaukums. D. Tirdzniecības specifikācijas - Šķira, - izmērs, ko izsaka kā augļa minimālo un maksimālo masu, ja nav iepakoti, sakārtojot rindās, - augļu skaits, ja iepakoti, sakārtojot rindās. E. Oficiālās kontroles atzīme (nav obligāti). 1 OV L 118, 20.5.1972., 1. lpp. 2 OV L 118, 29.4.1989., 12. lpp. 3 OV L 109, 20.4.1989., 3. lpp. 1 Lai ievērotu šo prasību, augļi jānovāc tad, kad to gatavības pakāpe, kas novērtēta ar Briksa testu, ir sasniegusi vismaz 6,2 %.